‘ออมสิน’ไล่ดูดเงินฝากสั้น9เดือนให้สูงถึง3%
ออมสินดูดสภาพคล่องออกเงินฝากเผื่อเรียก 9 เดือน จ่ายดอก 3%
25 เม.ย. 2556

ออมสินดูดสภาพคล่องออกเงินฝากเผื่อเรียก 9 เดือน จ่ายดอก 3%
นายวรวิทย์ ชัยลิมปมนตรี ผู้อำนวยการธนาคารออมสิน เปิดเผยว่า ธนาคารออกผลิตภัณฑ์เงินฝากเผื่อเรียกพิเศษ 9 เดือน อัตราดอกเบี้ย 3% เปิดรับฝากสำหรับบุคคลธรรมดา และนิติบุคคลทุกประเภท แต่สำหรับผู้ฝากบุคคลธรรมดาอายุตั้งแต่ 7 ปีขึ้นไป จะได้รับยกเว้นภาษี โดยเปิดบัญชีขั้นต่ำ 1 หมื่นบาท ฝากเพิ่มครั้งละไม่ต่ำกว่า 1,000 บาท เปิดรับฝากตั้งแต่วันที่ 231 พ.ค.นี้
นอกจากนี้ ธนาคารยังเสนอโปรโมชั่นพิเศษสำหรับสินเชื่อเคหะ ไม่ว่าจะเป็นการสร้าง/ซื้อบ้านหรือคอนโดมิเนียม รวมทั้งรีไฟแนนซ์และกู้เพิ่มเติมเพื่อตกแต่งหรือซื้อเฟอร์นิเจอร์ ด้วยการลดค่าธรรมเนียมการให้บริการการให้สินเชื่อ ค่าการประเมินหลักทรัพย์ การทำนิติกรรมสัญญา เหลือรายการละ 100 บาท พร้อมมอบสลากออมสินพิเศษ มูลค่า 1,000 บาท สำหรับวงเงินกู้ 3 ล้านบาทขึ้นไป เฉพาะลูกค้า 100 ท่านแรกของแต่ละวัน รวม 400 รางวัล สำหรับลูกค้าที่ยื่นความจำนงภายในงานมหกรรมการเงิน ครั้งที่ 13 
ผู้สนใจสามารถเลือกใช้โปรแกรมอัตราดอกเบี้ย 3 รูปแบบ คือ โปรแกรมแรก ปีที่ 1 อัตราดอกเบี้ย 0% นาน 6 เดือน เดือนที่ 724 ดอกเบี้ย MLR2.75% หลังจากนั้นจนครบสัญญา MLR0.50% (เฉลี่ย 3 ปี อยู่ที่ 4.29%) โปรแกรมที่ 2 ปีที่ 1 ดอกเบี้ยคงที่ 1.25% ปีที่ 2 อัตราดอกเบี้ย MLR2% ปีที่ 3 เป็นต้นไปจนครบสัญญา ดอกเบี้ย MLR0.5% (เฉลี่ย 3 ปี อยู่ที่ 4.25%) โปรแกรมที่ 3 ดอกเบี้ยคงที่ 4% เป็นเวลา 3 ปี ปีที่ 4 เป็นต้นไปจนครบสัญญา คิดดอกเบี้ย MLR0.5% (เฉลี่ย 4 ปี อยู่ที่ 4.625%) 
ก่อนหน้านี้ธนาคารธนชาตออกเงินฝาก ระยะเวลาฝาก 11 เดือน ให้ดอกเบี้ยสูง 3.03% และระยะเวลาฝาก 22 เดือน ให้ดอกเบี้ยเฉลี่ย 3.25% โดยจะได้ทุกเดือนเพื่อจะได้นำเงินไปต่อยอดทำธุรกรรมทางการเงิน